|  |  |  |
| --- | --- | --- |
| **Elem tartalma: A szegény asszony kétfillérje (kistábor)** | | Kategória: színdarab |
| Szerző(k): Katus Rebeka, Tápiómenti Nagyboldogasszony Közösség  Jelöld be a szerkesztő(k) opciót! (lenyíló lista) | | Esemény: Tábor |
| Kapcsolódó téma: Szentmise | Kapcsolódó előadás: Üres kéz (felajánlás) – kezeket kiüríteni! | |
| Régió: Tápió | Település: Sülysáp | Időpont: 2014.07. |

Kapcsolódó anyagok:

Törzsanyag:

**2. előadás: A szegény asszony két fillérje**

**János:** Békesség Nektek! Sziasztok. Köszöntelek titeket újra itt. Hogy ment a tegnapi feladatotok? Remélem, sikerült megérteni a példabeszédet?! Azért szeretném tudni, miért választottam szerintetek ezt, a Szentmisének melyik részét fedeztétek fel benne? *(Frontális ismétlés + interaktív is.)*

*Irányított beszélgetés*

**János:** És a mai napotok hogyan indult? Melyik szenttel/vértanúval ismerkedtetek meg?

**Gyerekek**: ……………………………

**János:** Érdekes. És mi a feladatotok?

**Gyerekek:** ……………………………………

**János:** Jó, nagyon szuper. Nehéz. Milyen eseményt is mondjak el, hogy könnyebb legyen a

feladatotok? Ajaj… Á… Megvan. Figyuzzatok csak oda!

**A szegényasszony két fillérje**

Szereplők:

Gazdag ember 1, Gazdag ember 2, Özvegy

*János odamutat Jézushoz. Jézus ül a persellyel szemben, és nézi, ahogy sok gazdag ember pénzt rak a peselybe. A persely előtt beszélget két gazdag.*

**Gazdag ember 1:** Salom! Adakozunk, adakozunk?

**Gazdag ember 2:** Salom! Igen. Kell adakoznunk az Úrnak.

**Gazdag ember 1:** Hát. Ezt gazdálkodtam ezen a napon. Talán ennyit tudok adni. *(És belerak a sok apróból egy darabot.)*

**Gazdag ember 2:** Valahogy én is így gondoltam, de azért én többet adok, mint te. *(Ő kettőt dob be. Jézus csóválja a fejét.)*

*A két ember elmegy. Jön egy szegény özvegy. Odaáll a persely elé szomorúan. Turkál a zsebében, és kifordítja mind a két zsebét. Kiveszi az összes pénzt.*

**Özvegy:** Uram! Kérlek, bocsáss meg nekem! Eléd hoztam mindent, most már semmi nem az enyém. Szívemet és minden kincsemet. *(Berakja a pénzt, elmegy. Jézus odahívja tanítványait.)*

**Jézus:** Tanítványaim! Üljetek velem egy körbe. Foglaljatok helyet. *(Tanítványok odamennek, leülnek. A jelenet megáll.)*

**János:** Remélem még nem felejtettétek el, hogy amit itt láttok, az még akkor történt, mikor még én fiatal voltam és nem mellékesen, a Földön éltem. Figyeljetek én jövök! *(Magára mutat. A történet folytatódik.)*

**Fiatal János:** Mondd Mester! Miért nézted az adakozó embereket? *(Jelenet megáll.)*

**János:** Jót kérdeztem, mi?!

**Jézus:** Bizony mondom nektek, ez a szegény özvegy, aki az előbb elment mindenkinél többet adott a perselybe. *(Tanítványai értetlenül néznek rá.)*

**Fülöp:** Hiszen alig dobott 2 fillért is.

**Jézus:** Az a sok ember a feleslegéből adakozott, ez az asszony pedig mindent odaadott, amit csak a szegénysége engedett, az egész megélhetését. *(A tanítványok elszégyellik magukat.)* Mindenünket, amink csak van, a mennyei bankban kell, hogy elhelyezzük. A kincseinket nem a földön kell gyűjteni, hanem a mennyben. Mert ahol a kincseink vannak, ott lesz a mi szívünk is.

*(Vége a színdarabnak. János beszél tovább.)*

**János:** ASzentmisében mindenünket Jézus és a Mennyei Atyánk elé kell hoznunk. Mindenünket, amink csak van, oda kell adni. A szívünket kell felajánlani. Önként és szeretetből kell odaadnunk mindent. A mai feladatotok is ez. Ne felejtsétek: **Szívesen adj**! Egy kis képi segítség: Agy + Szív *(Megmutatja képen a gyerekeknek.)*Hoppá… Majd elfelejtettem… Ha valaki ad neked valamit, akkor mit kell mondanod?

**Gyerekek:** Köszönöm.

**János:** Így van… Meg kell köszönnünk. Tudjátok, hogy Jézus életét adta értünk. Ezt a Szentmisében is meg kell köszönnünk. Ez is fontos! Tehát mik azok a szavak, amiket ma sűrűn kell mondanotok?

**Gyerekek: Adj szívesen!** és a **Köszönöm!**

**János:** Most pedig menjetek Isten áldásával! Ja és ne felejtsétek! Adj szívesen és Köszönöm! Kérem hangosan, kiabáljátok bele a nagyvilágba!  *(Gyerekek kiabálnak.)* Halleluja! Salom!

*A gyerekek elmennek kiscsoportba.*

Eszközigény: